वाइन फ्लू: स्वास्थ्य विभाग अलर्ट, 50 घरों में सैंपल सर्वे
झालावाड़|स्वाइन फ्लूबीमारी की रोकथाम के लिए स्वास्थ्य विभाग सतर्क हो गया है। इसकी रोकथाम के लिए शुक्रवार को एक बैठक आयोजित कर विभिन्न मुद्दों पर चर्चा की गई। साथ ही बीमारी से बचाव के लिए अस्पतालों में दवाइयां सहित विभिन्न व्यवस्थाएं की। मुख्य चिकित्सा एवं स्वास्थ्य अधिकारी डाॅ. साजिद खान ने कहा कि स्वाइन फ्लू पॉजीटिव रोगी पाए जाने पर प्रभावित क्षेत्रों में तुरंत रेपिड रेस्पोज टीम द्वारा स्क्रीनिंग करवाकर इन्फ्लूएंजा लाइक इलनेस लक्षण वाले रोगियों का तुरंत उपचार करवाया जाएगा। स्वाइन फ्लू रोगी के संपर्क आए व्यक्तियों में सर्दी, जुकाम एवं गले में दर्द के लक्षण पाए जाने पर उनका प्राथमिक उपचार कराया जाना एवं आस-पास के क्षेत्र के 50 घरों का सर्वे जाना सुनिश्चित किया। बैठक में गर्भवती महिलाओं 5 वर्ष से छोटे बच्चों में सर्दी, जुकाम एवं बुखार के समस्त इन्फ्लूएंजा लाइक इलनेस लक्षण वाले रोगियों को तीन श्रेणियों में बांटा जाता है। उपमुख्य चिकित्सा एवं स्वास्थ्य अधिकारी (स्वा) डाॅ. रवि वर्मा ने बताया कि जिले में सभी चिकित्सा संस्थानों (उपस्वास्थ्य केन्द्र स्तर तक) पर टेमीफ्लू टेबलेट उपलब्ध करवा दी गई है। जिला चिकित्सालय पर दो चिकित्सा अधिकारियों को स्वाब के सैंपल लेने के लिए प्रशिक्षण देंगे।
mag_Deva hin_Deva